মিঠুনকে দলে নেওয়ায় আশ্চর্য হয়েছেন অনেকে। কারণ, তিনি দলে পারফরম্যান্সের মাধ্যমে তেমনভাবে নজরে পড়েননি দর্শকদের। তবে এই নজরে আসার চেয়ে দলের জন্য খেলতে পছন্দ করেন মিঠুন। মিঠুন সাংবাদিকদের জানান, ‘দলের যখন প্রয়োজন হয়, তখন আসলে নিজের পছন্দকে ফোকাস করার কিছু নেই। প্রত্যেক মানুষেরই জীবনে একটি লক্ষ্য থাকে, তবে সবকিছুই যে পূরণ হবে এমন নয়। দলের স্বার্থে সব জায়গার জন্যই প্রস্তুত থাকতে হবে। যেখানেই আমি খেলব, সেখানেই আমি চেষ্টা করব শতভাগ দেওয়ার এবং আমার দ্বারা যেন দল উপকৃত হয়, সেটি খেয়াল রাখব।’